cyanic-selkie/wikianc huggingface dataset:
Kaistanleveys
Digitaalisissa järjestelmissä kaistanleveydellä on kaksi merkitystä. Teknisessä merkityksessä se on synonyymi bittinopeudelle, joka on nopeus, jolla merkkejä välitetään lähettäjältä vastaanottajalle. Puhekielessä kaistanleveydellä kuvataan kanavan kapasiteettia, eli sitä nopeutta jolla bittejä välitetään järjestelmässä.
Esimerkiksi 66 MHz digitaalinen dataväylä, jossa on 32 erillistä linjaa. Täsmällisesti lausuttuna järjestelmän kaistanleveys on 66 MHz, ja sen siirtokapasiteetti on 2,1 Gbit/s. Puhekielessä usein saatetaan kuulla sanottavan 2,1 Gbit/s kaistanleveys.
Unbreakable (Scorpionsin albumi)
Unbreakable  on heavy metal -yhtye Scorpionsin 16. studioalbumi, joka julkaistiin vuonna 2004. Tällä albumilla Scorpions palasi takaisin klassiseen tyyliinsä monen konseptialbumin jälkeen.
Albumi nousi Suomen virallisen listan sijalle 15.
Nyamwezit
Nyamwezit on yksi Tansanian suurimmista etnisistä ryhmistä. Siihen kuuluu 1-1,5 miljoonaa henkeä. Nyamwezit ovat läheistä sukua Tansanian suurimmalle etniselle ryhmälle sukumille. Molemmat kansat kuuluvat bantukansoihin ja elävät maan pohjoisosissa Viktoriajärven etelärannalla. Perinteinen elinkeino on maatalous ja karjanhoito; useimmat sukumat ovat omavaraisviljelijöitä. Ennen saksalaisten siirtomaaisännyyttä nyamwezit ja sukumat toimivat myös välittäjinä sisämaan kansojen ja rannikon swahilien välillä.
Yhdysvaltain avoin tennisturnaus 2010
Vuoden 2010 Yhdysvaltain avoin tennisturnaus pelattiin 30. elokuuta – 13. syyskuuta 2010 New Yorkissa. Miesten kaksinpelin mestaruutta puolustava Juan Martín del Potro ei loukkaantumisen takia osallistunut turnaukseen. Naisten kaksinpelin hallitseva mestari oli Kim Clijsters, joka uusi mestaruutensa voittamalla finaalissa Vera Zvonarjovan. Miesten mestaruuden voitti ensimmäistä kertaa Rafael Nadal, joka voitti finaalissa Novak Đokovićin.
Miesten kaksinpelin loppuottelu ja naisten nelinpelin loppuottelu siirtyivät sateen takia maanantaille.
Sijoitetut pelaajat
Huippupelaajista turnauksesta jäivät pois seuraavat pelaajat: Juan Martín del Potro, Jo-Wilfried Tsonga , Justine Henin ja Serena Williams.
Gilbert Perreault
Gilbert Perreault (s. 13. marraskuuta 1950 Victoriaville, Québec) on kanadanranskalainen entinen jääkiekkoilija, pelipaikaltaan keskushyökkääjä.
Ura
Ennen ammattilaisuraansa Perreault pelasi vuosina 1967–1970 kolme kautta Montreal Junior Canadiensissa Ontario Hockey Associationissa (OHA). Hän oli toisella OHA-kaudellaan 97:llä tehopisteellään (37 maalia ja 60 syöttöpistettä) seuransa toiseksi paras pistemies Réjean Houlen jälkeen ja kolmannella ja viimeisellä OHA-kaudellaan seuransa paras pistemies 121:llä runkosarjapisteellä (51 maalia ja 70 syöttöpistettä). Vuosina 1969 ja 1970 hän oli voittamassa Canadiensissa OHA:n ja Memorial Cupin mestaruutta (Kanadan juniorimestaruus) ja samoina vuosina hänet nimettiin OHA:n ensimmäiseen tähdistökentälliseen. Lisäksi hänet palkittiin vuonna 1970 Tilson Trophylla OHA:n arvokkaimpana pelaajana. NHL-varauksen Perreault sai vuonna 1970 laajennusjoukkue Buffalo Sabresin varattua hänet koko varaustilaisuuden ykkösvarauksena.
Perreault aloitti NHL-uransa syksyllä 1970 pelaten ensimmäisen liigaottelunsa Sabresin paidassa 10. lokakuuta. Ensimmäisellä NHL-kaudellaan hän teki jaettuun kuudenteen sijaan liigan maalipörssissä oikeuttaneet 38 maalia ja antoi 34 maaliin johtanutta syöttöä, yhteensä 72 tehopistettä, ollen näin seuransa paras pistemies. Kauden jälkeen hänet palkittiin Calder Memorial Trophylla NHL:n vuoden tulokkaana. Hän voitti urallaan vuoden tulokkaan palkinnon jälkeen vielä yhden muun NHL-palkinnon, herrasmiespelaajan Lady Byng Trophyn vuonna 1973.
Soramoreeni
Soramoreeni koostuu useista soramoreeneista, jotka ovat karkean maalajiryhmän maalajeja. Lajittuneissa maissa soran raekoko vaihtelee 2 mm:stä 20 mm:iin ja hiekan 0,2 mm:stä 2 mm:iin.
Gilbert Perreault
Ura
Kaudesta 1971–1972 kauden loppuun asti Perreault muodosti Rick Martinin ja René Robertin kanssa yhden NHL-historian tunnetuimmista hyökkäysketjuista, ketjun The French Connection, jonka nimi viittaa kolmikon kanadanranskalaisuuteen. Ketju hajosi 1970-luvun lopulla René Robertin siirryttyä Colorado Rockiesiin.
NHL:n tähdistöottelussa Perreault pelasi kuutena vuonna, 1971, 1972, 1977, 1978, 1980 ja 1984, ja liigan toiseen tähdistökentälliseen hänet valittiin kahdesti, vuosina 1976 ja 1977. Stanley Cupin loppuotteluissa hän pääsi pelaamaan kerran, vuonna 1975, jolloin Philadelphia Flyers vei mestaruuden voitoin 4–2. Perreualt oli kevään 1975 pudotuspeleissä 15:llä tehopisteellään seuransa paras pistemies yhdessä Rick Martinin kanssa. Perreault lopetti pelaajauransa marraskuussa 1986, kesken kauden, kuudentoista Sabres-vuoden jälkeen, joista viisi viimeistä hän toimi seuran kapteenina. Vuonna 1990 hänet valittiin Hockey Hall of Fameen ja samana vuonna Buffalo Sabres jäädytti hänen pelinumeronsa 11.
Yliopettaja (arvonimi)
Yliopettajan nimi ja arvo on Suomessa tasavallan presidentin myöntämä arvonimi, joka kuuluu 12. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1947 lehtori Albert Gyllenbögelille. Vuosien 1918–2013 aikana yliopettajan arvonimi on myönnetty 40 henkilölle.
Alvarado
Alvarado (Aiemmin New Haven) on entinen kaupunki Alamedan piirikunnassa Kaliforniassa. Kaupunki on sittemmin liitetty Union Cityyn. Alvarado toimi Alamedan piirikunnan ensimmäisenä pääkaupunkina. Kaupunki sijaitsee noin kahdeksan kilometrin päässä Newarkin keskustasta.
J. Larry Carroll
J. Larry Carroll (s. 7. lokakuuta 1946) on yhdysvaltalainen televisiokäsikirjoittaja, joka on käsikirjoittanut jaksoja myös animaatiosarjoihin. Hän on muun muassa ollut mukana sarjoissa, kuten He-Man, BraveStarr, She-Ra: Mahdin prinsessa, Turtles – mutanttikilpikonnat, Murhasta tuli totta, Walker, Texasista, Tähtiportti, sekä Diagnoosi: Murha, jossa Carroll toimi myös tuottajana.
Rakko
Rakko voi viitata seuraaviin:
Ammunnan maailmanmestaruuskilpailut 1908
Vuoden 1908 ammunnan maailmanmestaruuskilpailut järjestettiin Wienissä. Kilpailut olivat kahdennettoista maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.
Hieno hietamoreeni
Hieno hietamoreeni on hienon maalajiryhmän maalaji. Hienon hiedan raekoko vaihtelee 0,002 millimetristä 0,06 millimetriin. Hiekanjyväsiä ei voi erottaa silmällä, ja märkänä valavana ja kuivana hieno hietamoreeni kokkaroituu. Sormien välissä puristeltuna siitä voi pyöritellä 2–6 millin paksua hiekkapötköä.
FC Energie Cottbus
left|thumb|300px|Fanikatsomossa näkyvissä seuran historiallinen logo FC Energie Cottbus on saksalainen jalkapalloseura Brandenburgin itäisestä Cottbusin rajakaupungista. Seura on perustettu vuonna 1966 paikallisten seurojen järkiperäistäessä edustusjoukkueitaan. Se pelannut Saksan pääsarjassa 1. ja 2. Bundesliigassa.
Cottbusin historia ei ole järin loistokas verrattuna moniin Bundesliiga-kilpailijoihinsa. DDR-aikana joukkue pelasi maan pääsarjassa sekä alemmilla tasoilla. DDR:n loppuaikoina Cottbusiin rantautui jalkapallobuumi, ja joukkueella oli kolmanneksi eniten katsojia Dynamo Dresdenin ja Hansa Rostockin jälkeen.
Saksan liittotasavallan alaisissa sarjoissa DDR:n kaatumisen jälkeen 90-luvulla Cottbus pelasi kolmannella sarjatasolla, voitti sarjan tapioitta 82 pisteellä kaudella 1996 – 1997 ja voitettuaan Hannover 96:n nousi toiselle sarjatasolle 2. Bundesliigaan. Tuosta lähtien Energie on pelannut pelkästään kahdella ylimmällä sarjatasolla. Bundesliigaa joukkue pelasi vuosina 2000 – 2003 ja 2006 – 2009. Vuonna 2014 joukkue putosi kolmosliigaan.
Kenties tunnetuin Cottbusin viime kausien pelaajista on bosnialainen veteraanimaalivahti Tomislav Piplica, joka pelasi seurassa vuodesta 1998 lähtien. Piplica on tunnettu värikkyydestään ja yllättävistä tempuistaan.
Energie Cottbus pelaa myös naisten sarjoissa.
Saksan liittokansleri Angela Merkel on seuran kannattaja ja kunniajäsen.
He kutsuivat luokseen
He kutsuivat luokseen on suomalaisen metalliyhtye Saran neljäs albumi, joka julkaistiin 20. syyskuuta 2006. Levyllä on käytetty syntetisaattoreita ja koneita huomattavasti vähemmän ja hillitymmin, kuin Saran aiemmilla albumeilla.
Hiekkamoreeni
Hiekkamoreeni syntyy tyypillisesti jäätikköjen kuljettamista, kasaamista ja kerrostamista aineksista. Se koostuu useista soramoreeneista. Se on keskikarkean maalajiryhmän maalaji ja sekalajitteinen kivennäismaalaji. Hiekkamoreeni sisältää yli 50 % 0,2 mm:n läpimittaista ainesta ja enintään 5 % savea (raekoko alle 0,002 mm). Lajittuneissa maissa karkean hiedan raekoko vaihtelee 0,06 mm:stä 20 mm:iin ja hiekan 0,2 mm:iin. Yksittäisiä rakeita voi havaita silmämääräisesti.
He kutsuivat luokseen
He kutsuivat luokseen on yhtyeen ensimmäinen Universal Musicille levytetty albumi sekä ensimmäinen rumpali Andreas Bäcklundin kanssa tehty albumi. Kappale ”Momentum” on julkaistu singlenä. Kappaleista ”Huokaus” ja ”Vielä muodostan varjoni” tehtiin promootiosinglet.
Albumi nousi Suomen virallisen listan sijalle 12.
Karkea hietamoreeni
Karkea hietamoreeni on keskikarkean maalajiryhmän maalaji. Lajittuneissa maissa karkean hiedan raekoko vaihtelee 0,06 mm:stä 20 mm:iin ja hiekan 0,2 mm:iin. Yksittäisiä rakeita voi havaita silmämääräisesti.
He kutsuivat luokseen
Kappaleet
Sävellykset ja sanoitukset Jorma Korhonen, ellei toisin mainita. Sovitukset Jyrki Tuovinen ja Sara.
Yhtye
+
Air Mauritanie
thumb|Air Mauritanien [[Boeing 737|Boeing 737-200 vuonna 2002.]] thumb|Air Mauritanien [[Fokker F28 Fellowship|Fokker F28-4000 Fellowship vuonna 1991.]] Air Mauritanie oli mauritanialainen lentoyhtiö. Se perustettiin vuonna 1962, ja se lopetti toimintansa lokakuussa 2007.
Laivasto
Heinäkuussa 2006:
Salibandyliigan kausi 2005–2006
Pudotuspelit
thumb|right|SSV:n vaihtopenkkiä.
Darjeeling (tee)
right|thumb|First Flush Darjeeling -teetä kupissa. Darjeeling on intialaista teetä, jota tuotetaan Himalajan rinteillä. Nimensä se on saanut Darjeelingin kaupungista. Darjeeling lukeutuu maailman parhaisiin teelaatuihin.
Ensimmäiset teetarhat perustettiin 1860-luvulla. Teepensaat on jalostettu sekä ''Camellia sinensis var. assamica että Camellia sinensis var. sinensis'' -muunnoksista. Darjeeling-teestä saadaan vuodessa useita satoja: Darjeelingin kovan kysynnän vuoksi myös monsuunikauden tee kerätään, ja se myydään pussiteenä.
Darjeelingia kutsutaan joskus ”teen samppanjaksi”; se on erittäin runsasaromista ja vivahteikasta sekä väriltään vaaleahkoa teetä. Vaikka Darjeeling luokitellaan mustaksi teeksi, se ei ole aivan sataprosenttisesti hapetettua vaan muistuttaa joiltain ominaisuuksiltaan oolongia.
Nepalin ja Sikkimin teet muistuttavat Darjeelingia. Intialaiset teetalot ovatkin ostaneet runsaasti edullisempaa mutta laadultaan hyvää nepalilaista teetä, sekoittaneet sitä tunnetumman Darjeelingin kanssa ja markkinoineet tuotoksiaan Darjeelingina. Joinain vuosina Darjeelingia oli markkinoilla huomattavasti koko alueen tuotantoa enemmän, eli osa teestä oli alkuperänsä osalta väärennettyä.
Allegiant Stadium
Allegiant Stadium on amerikkalaisen jalkapallon stadion Paradisessa Clarkin piirikunnassa Nevadan osavaltiossa Yhdysvalloissa. Stadion avattiin vuonna 2020. Stadionin pääkäyttäjät ovat Las Vegas Raiders (NFL) ja UNLV Rebels (NCAA).
Stadion avattiin virallisesti 31. heinäkuuta 2020 ja sen arvioitiin maksaneen noin 1,6 miljardia dollaria.
Hochdonnin rautatiesilta
Hochdonnin rautatiesilta on rautatiesilta Saksassa, Marschbahn-radalla, Hampurin ja Husumin välillä. Silta sijaitsee Schleswig-Holsteinin osavaltiossa, Hochdonnin kunnassa. Silta ylittää Kielin kanavan. Silta on kaikkiaan noin 2,2 kilometriä pitkä teräsristikkosilta, jonka suurin korkeus on 68 metriä ja vapaa alituskorkeus kanavan kohdalla 42 metriä.
Lur
pienoiskuva|Lureja Kööpenhaminan museossa pienoiskuva|Lurinsoittoa Tanskan kansallismuseossa pienoiskuva|Lureja Tanskan kansallismuseossa pienoiskuva|Lurin koristelevy suuaukon ympärillä Lur (lausutaan: lūr) on pronssista valmistettu puhallinsoitin, jollaisia oli käytössä lähinnä Skandinaviassa ja Pohjois-Saksan alueella. Ne on ajoitettu Skandinavian pronssikaudelle: noin 1200–800 eaa. eli Monteliuksen periodeille III–V.
Kuvaus
Putket on juotettu kiinni toisiinsa käyriksi tai kahdesti kaareviksi S-muotoisiksi torviksi. Lurin ohuimmassa päässä on kiinteästi kiinni juotettu suukappale, ja paksuimmassa päässä on suuaukon reunaan kiinni juotettu koristeellinen ympyräkiekko. Kiekossa on monesti 6–10 takomalla pakotettua koristekupua, jotka sijaitsevat tasavälein toisiinsa nähden ja joiden välissä on kaivertamalla tai iskemällä pakotettuja koristekuvioita. Suukappaleen viereen on usein ripustettu kiliseviä helyjä. Joskus lurin runkoon on kiinnitetty ketju sen kantamista varten. Kehittyneimmissä lureissa on ollut keskellä lukko, jonka avaamalla lur katkesi kahdeksi osaksi. Tämä on helpottanut pitkien lurien kuljettamista.
Lurien pituus vaihtelee välillä 1,5–2,4 metriä, ja suuaukon koristekiekko on halkaisijaltaan 13–28 senttimetriä. Lurit painavat yleensä noin kolme kilogrammaa. Niiden ulkonäkö oli aluksi yksinkertaisempi. Niiden esikuvia lienevät sarvi- tai tuohitorvet, joista ne kopioitiin pronssiin. Ensimmäiset torvet olivat kaarevia kuin naudansarvet. Niiden koko kasvoi, ja torvet saivat lisää mutkia. Lopulta ne muistuttivat Brudevælten lureja, joissa putki taivutettiin kaarelle kahta tasoa myöten ja niin, että tasot olivat kohtisuorassa toisiinsa nähden.
Titania (sarjakuvahahmo)
Fiktiivinen historia
Mary MacPherran oli alun perin denveriläinen katutyttö, joka kaapattiin kaupunginosan mukana Salattuihin sotiin. Tohtori Doom haki hänet ja Marsha Rosenberg -nimisen tytön laboratorioonsa ja antoi molemmille yliluonnolliset voimat; Marshasta tuli Volcana ja Christine sai yliluonnolliset voimat ja kestävyyden. Hän otti nimekseen Titania. Menestys oli kohtalainen; mm. Hulktar hävisi Titanialle naisten tappelussa, mutta sen sijaan Hämähäkkimies pystyi pitämään Titaniaa pilkkanaan: yksikään tämän isku ei osunut, koska avarassa tilassa Hämähäkkimies oli liian liukas hänen tavoitettavakseen. Lisäksi Hämähäkkimiehen taistelutapoihin kuuluva tauoton pilkkaryöppy turhautti Titanian lopullisesti ja hän kadotti tappelun punaisen langan: Hämähäkkimiehen lähes yhtä voimakkaat iskut ja nokkelat kamppaukset saivat lopulta suuriluuloisen tappelijattaren maahan. Titania ihastui Imijään ja he palasivat yhdessä Maahan Salattujen sotien lopussa. Titanian pakkomielle nujertaa Hulktar oli kuitenkin niin pahaa luokkaa, että hänen ja Imijän suhde katkesi.
Lur
Kuvaus
Lurit on useimmiten löytynyt pareina. Parit ovat yleensä olleet samankokoiset ja samalla tavalla koristellut. Ainoastaan putkien taivuttelussa on ollut eroa. Kun toinen lur on taivutettu oikealle, on toinen taivutettu samassa kohtaa vasemmalle päin. Tämän vuoksi lurit ovat usein toistensa peilikuvat.
Riihijärvi (Ylöjärvi)
Maantieto
Järvi sijaitsee metsäisellä suoalueella. Sen pituus on 200 metriä, leveys on 140 metri ja sen pinta-ala on 2,2 hehtaaria. Ympäröivä suo on tiheästi ojitettu ja osa suo-ojista laskevat suoraan järveen. Laskuoja lähtee järven eteläpäästä ja se yhtyy peltojien kautta alueen valta-ojaan. Valtaoja virtaa kuivatetun Hanhijärven kautta Ruonanjokeen. Järven itärannalle on rakennettu kaksi vapaa-ajan asuntoa, joille johtavat metsäautotiet Koivistonkylän kautta kulkevalta yhdystieltä 2771.
Lur
Lurien äänimaailma
Niitä lureja, jotka ovat löytyneet hyvässä kunnossa, on kunnostamisen jälkeen kokeiltu soittaa. Ensimmäinen muusikko, joka tämän teki, oli musiikkitieteilijä Angul Hammerich, joka luennoi aiheesta Kööpenhaminassa vuonna 1893 ja antoi kahden soittajan soittaa lureja näytteeksi. Toisen luennon hän piti vuonna 1925, jonka yhteydessä lurin äänimaailmaa äänitettiin ensimmäisen kerran. Seuraavan äänitteen tekivät Palmer Traulsen ja G. A. Wilkenschildt vuonna 1966 käyttäen Brudevælten lureja.
Käyttötarkoitus
Vielä 1800-luvulla lureja luultiin sotilaiden merkkitorviksi, mutta ruotsalaisten kalliopiirrosten innoittamana niitä pidetään ennemminkin seremoniallisina uskonnollisiin riitteihin tarkoitettuina soittimina. Kalliopiirroksissa soittajia on usein 2–3, jotka soittavat tiiviissä ryhmässä seisten. Lureja esiintyy myös kalliopiirrosten laivakuvioissa. Laivojen miehistöinä on oletuksen mukaan melojia tai soitajia, ja niiden välistä kohoaa muita korkeammalle lurien käyrät viivat. Näitä on kutsuttu laivalureiksi. Tutkijat uskovat, että niillä soitettiin eniten juhlissa ja seremonioissa merenrantakylissä. On myöskin uskottavaa, että lurien kanssa yhdessä soitettiin muitakin soittimia kuten esimerkiksi rumpuja ja pillejä.
Uskonnollisuuteen viittaa myös soittimien päätyminen soihin. Pronssiajalla monet nykyiset suot olivat merestä kohoavia lahtia tai poukamia ja umpeen kasvavia lampia tai järvien lahtia. Kun lurit heitettiin veteen votiivilahjoina, jäivät ne sinne laskeutuvan mudan alle. Myöhemmin kehittyi paikalle suo, mistä lurit ovat löytyneet turpeen pohjakerroksista.
Nimitys
Kun soittimet liitettiin komission kokoelmiin 1800-luvun alussa, ei tiedetty millä nimellä niitä tulisi kutsua. Armeijan käytössä oli hälytyksiin ja viestintään tarkoitettu torvimainen soitin, jota kutsuttiin luriksi. Se päätettiin antaa nimeksi myös tälle muinaisinstrumentille, vaikka sanalla oli muitakin merkityksiä. Toinen lähde väittää, että arkeologi C. J. Thomsen olisi vaihtanut sanan ”torvi” muinaisnorjan sanaksi luðr. Vaikka sana olikin saatu viikinkiajan saagoista, se ei haitannut ketään.
Valmistus
Ainoa tunnistettu lurin valmistuspaikka sijaitsee Sydvestfynin Kirkebjergetissä. Sieltä tunnetaan valumuotin kappaleita, joissa on lurin muotoja.
Löydettyjä lureja
Tähän päivään mennessä (2018) on löydetty 60 hyvin tai vähemmän hyvin säilynyttä luria. Niistä 37 on löytynyt Tanskasta (tai 39, jos mukaan lasketaan myös kadonneet), 13 Ruotsista, 5 Saksasta, 4 Norjasta ja 1 Latviasta. Niiden alkukoti lienee Etelä-Skandinaviassa, mistä niitä on löydetty myös eniten. Alla olevassa taulukossa ”lkm” tarkoittaa löydettyjen lurien määrää (haj. tarkoittaa hajonneina) ja ”per.” tarkoittaa Monteliuksen pronssikauden jaottelua.
Olle Leino
Oras (Olle) Leino (16. toukokuuta 1932 Kirkkonummi – 18. tammikuuta 2021 Lidingö, Ruotsi ) oli  ruotsinsuomalainen toimittaja ja kirjailija. Hänen isänsä oli poliitikko ja ministeri Yrjö Leino ja äitinsä kansakoulunopettaja Ulla Smedberg (o.s. Helenius). Hänen sisarpuolensa oli toimittaja Lieko Zachovalová.
Bathory (yhtye)
Bathory oli Ruotsin Tukholmassa vuonna 1983 perustettu äärimetalliyhtye, jolla oli merkittävä rooli black metalin kehityksessä. Vaikka yhtyeen julkaisuja ei huomioitu suurissa musiikkilehdissä eivätkä sen albumit koskaan nousseet listoille, Bathoryllä oli huomattava vaikutus black metalin kehitykseen niin musiikin kuin lavaesiintymisen saralla. Monet lajityypin arvostetuimmista yhtyeistä – mukaan luettuna Mayhem, Burzum ja Darkthrone – ottivat siltä vaikutteita.
Yhtyeen varhainen tuotanto on raakaa black metalia, joka genrelle ominaisesti käsittelee saatananpalvontaa, pahuutta sekä sotaa. 1990-luvulle tultaessa yhtye kehitti sittemmin viikinkimetalliksi mielletyn tyylin, jonka sanoitukset ammentavat pohjoismaisesta luonnosta, historiasta ja tarustosta. Muutamaa thrash metal -albumia lukuun ottamatta Bathory jatkoi raskaalla viikinkisoundillaan vuoteen 2004 asti, jolloin yhtyeen ainoa jäljellä oleva jäsen Forsberg kuoli sydänkohtaukseen 38-vuotiaana.
Aikanaan yhtyeen musiikki oli erityisen nopeaa ja raivokasta, ja sen okkulttiset sanoitukset sekä salamyhkäinen julkisuuskuva nostivat sen heti kulttisuosioon. Vaikka yhtyeen musiikkia ei suurissa musiikkilehdissä huomioitu eivätkä sen levyt koskaan nousseet myyntilistoille, myivät ne hyvin underground-julkaisuiksi ja yhtyeen merkitys äärimetallin kehitykselle on laajalti tunnustettu.
Perustaminen (1983)
pienoiskuva|Bathoryn perustajiin lukeutuva [[Jonas Åkerlund vuonna 2012.]]
Bathory perustettiin vuoden 1983 maaliskuussa Tukholmassa, Ruotsissa. Aloite tuli paikallisissa punk-yhtyeissä soittaneelta 17-vuotiaalta laulaja-kitaristi Thomas Forsbergiltä, joka käytti tuolloin taiteilijanimeä Ace Shot. Myöhemmin taiteilijanimeksi valikoitui Quorthon, jonka Forsberg lainasi Pekka Siitoimen Musta Magia -teoksen ruotsinkielisestä painoksesta. Yhtyeen basistiksi tuli Frederick Melander (”Freddan” tai ”Hanoi”) ja rumpaliksi tämän serkku Jonas Åkerlund (”Vans McBurger”). Jäsenet tapasivat, kun Åkerlund ja Melander olivat ilmoittaneet julisteilla etsivänsä laulajaa sekä kitaristia.
Forsbergin mukaan hän keksi yhtyeen nimen vierailtuaan London Dungeonissa, missä hän törmäsi vahanäyttelyyn unkarilaisesta sarjamurhaajattaresta Erzsébet Báthorysta. Rumpali Åkerlund on kuitenkin väittänyt myöhemmin, että yhtyeen nimi lainattiin brittiläisen Venom-yhtyeen kappaleesta ”Countess Bathory”, joka käsittelee kreivittären veritekoja. Samaa on myös väittänyt suomalaisen Oz-yhtyeen basisti Jukka Lewis joka oli Forsbergin hyvä ystävä 1980-luvulla. Forsberg itsekin myönsi kuulleensa Venomia ennen ensimmäisen Bathory-albumin äänittämistä, ja kutsui yhtyeen toista albumia Black Metal ”yhdeksi parhaimmista”. Väitetysti muita yhtyeelle harkittuja nimiä olivat Nosferatu, Natas, Mephisto, Elizabeth Bathory ja Countess Bathory, mutta Forsberg myöhemmin kiisti tämän. Venomin ohella muita musiikillisia esikuvia olivat metalliyhtyeet Black Sabbath ja Motörhead sekä punk-yhtyeet Sex Pistols ja Charged GBH.
Ernesto Valverde
Ernesto Valverde (s. 4. helmikuuta 1964) on espanjalainen jalkapallovalmentaja ja entinen pelaaja. Hän on toiminut kesäkuusta 2022 alkaen Athletic Bilbaon päävalmentajana.
Bathory (yhtye)
Perustaminen (1983)
Yhtyeen perustamisen aikoihin Forsberg työskenteli isänsä Börje Forsbergin (”Boss”) omistamassa Tyfon Grammofon -levy-yhtiössä. Vuoden 1983 lopulla yhtiö oli kokoamassa pohjoismaisista yhtyeistä koostuvaa split-albumia. Yksi yhtyeistä kuitenkin vetäytyi suunnitelmista, ja Tyfon suostui ottamaan Bathoryn korvaajaksi. Split-levy Scandinavian Metal Attack julkaistiin maaliskuussa 1984. Odotusten vastaisesti Bathoryn kappaleet ”Sacrifice” ja ”The Return of the Darkness and Evil” toivat paljon myönteistä palautetta.
Ernesto Valverde
Pelaajaura
Baskisukuinen Valverde syntyi Extremadurassa, mutta muutti perheensä mukana Baskimaalle jo varhaisessa vaiheessa elämäänsä. Perhe asettui Vitoria-Gasteiziin, jonka seurassa Alavésissa hyökkääjänä pelannut Valverde aloitti ammattilaisuransa. Myöhemmin hän edusti myös Sestao Sportia, mutta todellisen läpimurtonsa hän teki Españolissa, jonne Javier Clemente hankki hänet kesällä 1986.
Valverde oli yksi Españolin joukkueen avainpelaajista, kun se sijoittui Espanjan pääsarjan kolmanneksi kaudella 1986–1987. Sijoituksen ansiosta joukkue pääsi seuraavan kauden Uefa-cupiin, jossa se eteni aina loppuotteluun asti. Español voitti kotikentällään pelatun ensimmäisen osaottelun 3–0, mutta vastustaja Bayer Leverkusen toisti saman toisessa osaottelussa. Ratkaisu eteni maalittoman jatkoajan kautta rangaistuspotkukilpailuun, jonka Español hävisi 3–2. Loukkaantumisesta kärsinyt Valverde seurasi toisen osaottelun vaihtopenkiltä, sillä seura oli päässyt paikallisvastustaja Barcelonan kanssa sopuun pelaajan myymisestä ja halusi suojella häntä lisävammoilta.
Bathory (yhtye)
Varhaiset vuodet ja black metal (1984–1988)
Scandinavian Metal Attackin saavuttaman suosion jälkeen Tyfon pyysi Bathoryltä täyspitkää albumia. Forsbergin yhtyetoverit olivat kuitenkin muuttaneet toisaalle, joten hän värväsi paikallisista punk-yhtyeistä basisti Rickard Bergmanin sekä rumpali Stefan Larssonin. Kolmikko kokoontui toukokuun 1984 alussa ensimmäistä ja viimeistä yhteisharjoitusta varten ennen varsinaista äänitystä. Kyseisenä harjoituspäivänä äänitetyt kappaleet julkaistiin myöhemmin bootlegeinä ja lopulta 1990-luvulla osana virallista Jubileum-kokoelmalevysarjaa.
Ernesto Valverde
Pelaajaura
Valverden ura Barcelonassa oli kaikesta huolimatta loukkaantumisten rikkoma, sillä aikaisempi vamma uusiutui harjoituksissa jo ennen uuden kauden alkua. Barcelonan-vuosinaan hän saavutti kuitenkin pelaajauransa suurimmat meriitit ollen osa joukkuetta, joka voitti Cup-voittajien cupin vuonna 1989 ja Espanjan cupin vuonna 1990. Johan Cruijffin valmentaman niin sanotun Dream Teamin varsinaista voittokulkua Valverde seurasi Athleticista, jonne hän valmentaja Clementen tavoin siirtyi vuonna 1990. Athleticissa hän teki kaudella 1990–1991 uransa maaliennätyksen (14 maalia) ja muodosti myöhemmin tehokkaan hyökkäyskaksikon José Ángel Zigandan kanssa. Espanjan maajoukkueessa Valverde esiintyi ensimmäisen ja ainoan kerran EM-karsintaottelussa Islantia vastaan vuonna 1990. Hän päätti pelaajauransa Mallorcassa kaudella 1996–1997.
Bathory (yhtye)
Varhaiset vuodet ja black metal (1984–1988)
Yhtyeen nimeä kantava debyyttialbumi Bathory äänitettiin vuoden 1984 kesäkuussa Tukholman Heavenshore-studiolla, joka oli karu, muunneltu autotalli. Levy äänitettiin ja miksattiin verrattain nopeasti, noin 36–52 tunnissa, ja se julkaistiin saman vuoden lokakuussa. Levy julkaistiin aluksi rajoitettuna tuhannen kappaleen painoksena, joka kuitenkin myytiin loppuun nopeasti. Albumin alkeellinen äänimaailma, nopea ja aggressiivinen tyyli, saatanalliset ja raa’at sanoitukset sekä Forsbergin omaperäinen rääkyvä laulutyyli loivat pohjaa tulevalle black metal -musiikille ja takasivat yhtyeelle välittömän kulttistatuksen. Albumi myi underground-julkaisuksi hyvin, ja yhtye palasi Heavenshorelle marraskuussa äänittämään EP-levyä, joka päätettiin kuitenkin lopulta hyllyttää.
Ernesto Valverde
Valmentajaura
Myöhemmin vuonna 1997 Valverde aloitti valmentajauransa Athleticin juniorijoukkueissa, josta hän eteni edustusjoukkueen apulaisvalmentajan, apulaisurheilutoimenjohtajan ja reservijoukkueen päävalmentajan tehtävien kautta edustusjoukkueen päävalmentajaksi kaudeksi 2003–2004. Samaisella kaudella hän valmensi joukkueen pääsarjan viidenneksi, joka oli sen paras sijoitus sitten kauden 1997–1998 toisen sijan. Seuraavan kauden Uefa-cupin lohkovaiheessa joukkue saavutti muun muassa historiallisen 7–1-voiton Standard Liègestä. Eurocup-taival päättyi lopulta jo ensimmäisellä pudotuspelikierroksella Austria Wieniä vastaan, mutta Espanjan cupissa joukkue ylsi välieriin. Kauden jälkeen Valverde joutui kuitenkin luopumaan paikastaan ajauduttuaan törmäyskurssille seuran puheenjohtajan Fernando Lamikizin kanssa.
Bathory (yhtye)
Varhaiset vuodet ja black metal (1984–1988)
Bathoryä seurasi vuoden 1985 The Return......, joka jatkoi black metalin kehittymistä omaksi genrekseen. Yhtyeen uudeksi basistiksi tuli Andreas Johansson, kun taas rumpalina jatkoi Stefan Larsson. Albumi äänitettiin tasokkaammassa Electra Studiossa, jossa yhtye oli äänittänyt esikoiskappaleensa Scandinavian Metal Attackille. Äänitykset eivät sujuneet täydellisesti; yhtye juopotteli studiossa, ja uusi basisti potkittiin yhtyeestä huumeongelmien vuoksi kesken äänitysten; laulaja-kitaristi Forsbergin soitti loput bassoraidoista. The Return...... julkaistiin toukokuussa ja se menestyi edeltäjäänsä paremmin, myyden huomattavan määrän ennakkokappaleita. Levyn musiikilla oli black metalin ohella suuri vaikutus myös death metalin kehitykseen.
Yhtye julkaisi toukokuussa 1987 Under the Sign of the Black Markin, jota edeltäjiensä tavoin pidetään yhtenä black metal -genren mestariteoksista. Musiikki oli aiempaa kokeellisempaa syntetisaattorien, kitarasoolojen ja mahtipontisempien kappaleiden myötä. Tällä kertaa Forsberg soitti kaikki basso-osuudet, sillä yhtyeen kokoonpano oli aiempaa epävakaampi. Albumin rumpaliksi on merkitty Paul Lundberg, mutta tuottajana toiminut Börje Forsberg on myöhemmin väittänyt Thomas Forsbergin soittaneen rumpuosuudet. Albumi oli yhtyeen ensimmäinen, joka julkaistiin välittömästi myös Skandinavian ulkopuolella brittiläisen Under One Flagin ja yhdysvaltalaisen New Renaissance Recordsin hoitaessa levitystä ulkomailla. Levy menestyi edeltäjiensä tapaan hyvin underground-julkaisujen mittapuulla.
pienoiskuva|[[Blood Fire Deathin kansikuva oli yksityiskohta Peter Nicolai Arbon maalauksesta Asgårdin ratsastus (1872).]]
Musiikkityylin muutos ja viikinkimetalli (1988–1991)
pienoiskuva|Myös [[Hammerheartin kantta koristi skandinaaviaiheinen maalaus, Frank Dickseen Viikinkihautajaiset (1893).]]
Vaikka Blood Fire Death erosi sanoituksiltaan edeltäjistään, oli se muutamia folk-elementtejä lukuun ottamatta edelleen black metalia. Seuraava albumi, vuoden 1990 Hammerheart, oli aiempaa selkeämpi muutos. Sen myötä black metal -vaikutteet poistuivat yhtyeen musiikista ja kaikki sanoitukset käsittelivät nyt viikinkejä ja pohjoismaista tarustoa sekä luontoa. Musiikki muuttui nopeasta ja raa’asta black metalista kohti raskassoutuista ja hidastempoista doom metal -vaikutteista tunnelmointia, jota höystävät erilaiset ääniefektit ja akustiset kitarat. Samalla Forsbergin laulutyyli vaihtui rääkymisestä selkeään laulamiseen. Albumilla soittivat edellisen levyn tapaan Forsberg, Kothaar ja Vvronth. Tässä vaiheessa yhtye oli muuttunut Forsbergin yhden miehen studioprojektiksi toisten muusikoiden ollessa vain sessiojäseniä. Hammerheartia pidetään usein ensimmäisenä viikinkimetallialbumina, ja sitä pidetään eräänä Bathoryn parhaista albumeista, joskin Forsbergin puhdasta laulutyyliä on myös arvosteltu.
Albumin julkaisi saksalainen Noise Records ja Forsberg lähti julkaisun tiimoilta promootiomatkalle Yhdysvaltoihin yhdessä tuottajaisänsä Börjen kanssa. Albumin päättävästä ”One Rode to Asa Bay” -kappaleesta kuvattiin lisäksi yhtyeen ainoa musiikkivideo. Forsberg rahoitti musiikkivideon itse ja myös näyttelee siinä osaa. Videon tuotantoprosessi oli vaikea, eikä Forsberg ollut lopputulokseen tyytyväinen. Tästä huolimatta osa videosta esitettiin MTV:n Headbangers Ball -ohjelmassa hänen haastattelunsa ohella.
Vuoden 1991 studioalbumi Twilight of the Gods jatkoi Hammerheartin tyylin kehittämistä. Musiikki muuttui astetta melodisemmaksi ja jopa sinfonisemmaksi taustakuorojen ja eeppisten aiheiden myötä. Sanoitukset käsittelivät edelleen pohjoismaista mytologiaa ja historiaa, mutta paikoittain myös nyky-yhteiskuntaa sekä henkilökohtaisia aiheita ja filosofiaa. Albumin on yksi yhtyeen arvostetuimmista.
Twilight of the Gods oli yhtyeen ensimmäinen virallinen albumi Black Markilla, Tyfon Grammofonin alaisella metallimusiikkiin keskittyvällä levymerkillä. Vaikka osa yhtyeen aikaisemmista albumeista oli julkaistu nimellisesti Black Markin kautta, kyseessä oli vain Bathoryn julkaisuilla esiintyvä levymerkki. Black Mark perustettiin virallisesti vuonna 1991, ja se alkoi julkaisemaan Bathoryn tuotannon ohella muuta eurooppalaista metallimusiikkia.
Albumin piti jäädä yhtyeen viimeiseksi. Forsberg kuvaili sitä hyvin alakuloiseksi ja uskoi olevansa kyvytön panemaan enää parastaan. Godreah-fanzinelle hän selitti asiaa vuonna 1996:
Hiljaiselon aika ja Forsbergin sooloura (1991–1994)
Twilight of the Godsin jälkeen Forsberg vetäytyi metallimaailmasta ja lopetti musiikin tekemisen Bathoryn nimellä yhtyettä kuitenkaan lakkauttamatta. Samoihin aikoihin Bathoryn innoittama norjalainen black metal -liike nousi otsikoihin ympäri maailmaa. Syynä olivat erilaiset väkivaltaisuudet, kuten Mayhem-yhtyeen kitaristi Øystein Aarsethin murha sekä kirkonpolttojen sarja. Kun Forsbergiltä kysyttiin black metalin innoittamista rikoksista, hän tuomitsi ne ja kielsi yllyttäneensä ketään väkivaltaan. Hän alkoi suhtautua kielteisesti aiempaan satanistiseen tuotantoonsa ja saatananpalvontaan yleisesti, kutsuen aihetta lapselliseksi. Forsberg yritti myös purkaa hänestä lehdistössä rakennettua kuvaa sadistisena saatananpalvojana tai eristäytyneenä viikinkinä.
Hollywood Records
Hollywood Records on levy-yhtiö, jonka omistaa Disney Music Group. Yhtiö tuottaa yleensä popmusiikkia, mutta myös metalcorea ja alternative metalia. Hollywood Records aloitti toimintansa vuonna 1989. Se toimi Elektra Recordsin alaisuudessa Yhdysvalloissa ja Kanadassa vuoteen 1995 asti. Tällöin yhtiö siirtyi PolyGramille, josta puolestaan tuli osa Universal Music Groupia vuonna 1998.
Bathory (yhtye)
Hiljaiselon aika ja Forsbergin sooloura (1991–1994)
Bathoryn tauon aikana Forsberg keskittyi Jubileum-kokoelmalevyjen julkaisemiseen sekä taiteilijanimeään kantavaan sooloprojektiinsa. Jubileum-levyt sisälsivät aiemmilta levyiltä fanien suosikeiksi katsottuja kappaleita sekä aikaisemmin vain bootlegeinä julkaistuja tai kokonaan julkaisemattomia kappaleita. Forsbergin sooloprojekti oli musiikillisesti kaukana Bathorystä ja edusti yksinkertaisempaa vaihtoehtorockia ja grungea. Ensimmäinen sooloalbumi Album julkaistiin vuonna 1994 ja sen seuraaja Purity of Essence 1997.
Bathoryn paluu (1994–2004)
Ensimmäisen sooloalbuminsa jälkeen Forsberg julkaisi vuoden 1994 marraskuussa Requiemin, Bathoryn seitsemännen studioalbumin. Albumi ei ollut viikinki- tai black metalia vaan suoraviivaista thrash metalia, jonka sanoitukset ja kansikuva ammensivat enemmän kuolemasta ja sodasta kuin mytologiasta tai saatananpalvonnasta. Myöhemmin Forsberg kertoi halunneensa ”puhdistaa ilmaa” järeiden ja mahtipontisten viikinkialbumien jälkeen. Samaa tyyliä edustava Octagon ilmestyi seuraavana vuonna. Octagon käsitteli sanoituksissaan enemmän yhteiskunnallisia aiheita. Molemmat albumit saivat ristiriitaisen vastanoton, ja etenkin Octagonin rumpusoundia ja yleistä äänimaailmaa arvosteltiin ankarasti.
Ernesto Valverde
Valmentajaura
Välivuoden jälkeen Valverde otti vastaan RCD Espanyol päävalmentajan tehtävät kesällä 2006. Kaudella 2006–2007 hän johti joukkueen Uefa-cupin loppuotteluun, jossa vastaan asettui toinen espanjalaisjoukkue Sevilla. Suuren osan ottelusta miesalivoimalla pelannut Espanyol onnistui kahdesti tasoittamaan tilanteen Sevillan mentyä ensin johtoon. Lopullista ratkaisua jouduttiin – kuten Valverden pelaajaurallakin – hakemaan rangaistuspotkukilpailun kautta, missä Sevilla oli parempi maalein 3–1. Kaudella 2007–2008 Espanyol jäi Primera Divisiónissa vasta sijalle 12 ja kauden jälkeen Valverde ilmoitti jättävänsä seuran.
Päivää Valverden Espanyol-eroilmoitusta myöhemmin ilmoitettiin hänen siirtyvän kreikkalaisseura Olympiakosin uudeksi päävalmentajaksi. Valverden debyyttikausi Kreikassa sujui loistavasti, sillä seura varmisti mestaruutensa jo neljä kierrosta ennen loppua ja voitti myös Kreikan cupin. Cupin jännittävässä loppuottelussa kaatui AEK tiukan rangaistuspotkukilpailun jälkeen 15–14. Varsinaisen peliajan ja jatkoajan jälkeen tilanne oli jo 4–4. Toukokuussa 2009 Valverde jätti yllättäen tehtävänsä Olympiakosissa. Hän ei suostunut seuran palkanalennusvaatimuksiin.
Elokuussa 2010 Valverde palasi kreikkalaisen Olympiakosin päävalmentajaksi. Espanjalaisen alaisuudessa Olympiakosilla ei ollut enää asiaa europeleihin, sillä joukkue oli pudonnut Ewald Lienenin alaisuudessa Eurooppa-liigasta. Valverde pystyi keskittämään joukkueen voimat Kreikan liigaan ja tuloksena oli seuran historian 38. mestaruus, joka ratkesi kolme kierrosta ennen sarjan päätöstä. Kaudella 2011–2012 Olympiakos taisteli Valverden alaisuudessa jatkopaikasta Mestarien liigassa, mutta joutui tyytymään alkulohkon kolmanteen sijaan. Pelit jatkuivat Eurooppa-liigassa, jossa Olympiakosin tie katkesi toisella pudotuspelikierroksella FK Metalist Harkovaa vastaan. Kreikan liigassa seura varmisti toisen perättäisen mestaruutensa edelliskauden tapaan kolme kierrosta ennen sarjan loppua. Mestaruudesta huolimatta Valverde ilmoitti huhtikuun lopulla ettei jatka sopimustaan seuran kanssa, vaan jättää Olympiakosin kauden jälkeen. Valverde kruunasi viimeisen Olympiakos-kautensa tuplamestaruuteen, kun joukkue voitti Kreikan cupin finaalissa Atromitosin jatkoajalla 2–1.
Joulukuussa 2012 Valverde teki kauden loppuun ulottuvan sopimuksen La Ligassa kahdenneksitoista valahtaneen Valencian kanssa. Valverde nosti Valencian lopulta viidenneksi. Päätöskierroksen tappio Sevillalle kuitenkin tarkoitti, ettei seura selvinnyt Mestarien liigaan seuraavalle kaudelle. Valverde ilmoitti kauden päätyttyä, että ei jatka joukkueen peräsimessä seuraavalla kaudella.
Kesäkuussa 2013 Valverde palasi kahdeksan vuoden tauon jälkeen baskiseura Athletic Bilbaon päävalmentajaksi. Valverden paluu oli menestyksekäs ja heti debyyttikaudellaan hän luotsasi Athleticin La Ligan neljänneksi. Seura pääsi pelaamaan Mestarien liigaan ensimmäistä kertaa sitten kauden 1998–1999. Valverden johdolla Athletic eteni lohkovaiheeseen pudottamalla SSC Napolin karsinnoissa. Tie nousi kuitenkin pystyyn lohkovaiheessa, kun Athletic jäi kolmanneksi FC Porton ja FK Šah’tar Donetskin jälkeen. La Ligassa kausi 2014–2015 päättyi puolestaan seitsemänteen sijaan, minkä myötä Athletic pääsi mukaan Eurooppa-liigaan kaudelle 2015/16. Kotimaan kentillä menestystä tuli kuitenkin Copa del Reyssä, jossa Valverde luotsasi seuransa finaaliin. Mestaruus jäi haaveeksi, kun FC Barcelona oli vahvempi maalein 3–1. Valverden Athletic sai kuitenkin revanssin Espanjan supercupin finaalissa, jossa se voitti Barcelonan yhteismaalein 5–1. Kaudella 2015/16 Bilbao paransi liigasijoitustaan ollen Valverden alaisuudessa viides. Eurooppa-liigassa Valverde johdatti baskiseuran aina puolivälieriin saakka, kunnes Sevilla FC pudotti Bilbaon rangaistuspotkukilpailussa. Valverden toisen pestin viimeiseksi Bilbaossa jääneellä kaudella 2016–17 seura oli jälleen liigan seitsemäs. Eurooppa-liigassa joukkue putosi yllättäen ensimmäisellä pudotuspelikierroksella kyproslaista APOELia vastaan. Kauden jälkeen spekulaatioissa FC Barcelonan valmentajanpestiin yhdistetty Valverde jätti Athleticin.
Valverden sopimus FC Barcelonan kanssa julkistettiin 29. toukokuuta 2017, ja se kattaa kauden 2017–2018. Valverden johdolla Barcelona palasi Espanjan pääsarjan mestariksi vuoden tauon jälkeen. Mestaruus ratkesi huhtikuun lopussa, kun Barcelona voitti RC Deportivo de La Coruñan 2-4 ja karkasi Real Madridin tavoittamattomiin. Liigamestaruuden myötä Barcelona varmisti tuplamestaruuden, sillä se oli viikkoa aiemmin murskannut Sevillan Espanjan cupin finaalissa 5-0. Valverden debyyttikauden suurin takaisku oli putoaminen Mestarien liigasta puolivälierissä AS Romalle. Barcelona oli voittanut kotiottelunsa 4-1, mutta hävisi Roomassa 3-0 ja putosi vierasmaalisäännön myötä jatkosta.
Valverde sai potkut 14.1.2020 ja hänen tilalleen tuli espanjalainen Quique Setién. Barcelona oli Valverden johdolla Espanjan pääsarjan kärjessä ja edennyt jatkoon myös Mestarien liigassa. Hänestä tuli ensimmäinen kesken kauden potkut saanut Barcelona-valmentaja sitten tammikuussa 2003 erotetun Louis van Gaalin.
Kesäkuussa 2022 Valverde palasi Athletic Bilbaon päävalmentajaksi.
Bathory (yhtye)
Bathoryn paluu (1994–2004)
1990-luvulla Forsberg vihjasi haastattelussa julkaisemattomasta Bathory-albumista, jota äänitettiin Blood Fire Deathin aikoihin. Tarkoituksena oli ollut aluksi julkaista albumi yksinään, mutta myöhemmin tupla-albumina, ja yhtye jatkoi levyn tuotantoa Hammerheartin äänittämisen aikoihin vuoden 1989 kesäkuussa. Albumi jäi kuitenkin julkaisematta, sillä Forsberg pelkäsi faniensa pettyvän viikinkiaiheiseen albumiin, jonka tyyli poikkesi merkittävästi 1980-luvun black metal -albumeista. Haastattelun jälkeen fanit alkoivat vaatia albumin julkaisua. Julkaisua varten Forsberg äänitti uudelleen albumista yli kolmanneksen, mukaan luettuna kaikki lauluosuudet. Blood on Ice ilmestyi lopulta 1996. Melodista viikinkimetallia edustava konseptialbumi otettiin pääosin myönteisesti vastaan.
Seuraava albumi Destroyer of Worlds ilmestyi viisi vuotta myöhemmin. Levyn tyyli yhdisteli tarkoituksellisesti viikinki- ja thrash metalia sanoitusten käsitellessä sotaa ja yhteiskuntaa, mutta paikoittain arkipäiväisempiäkin aiheita. Albumi oli ensimmäinen, jonka Forsberg äänitti yksin: laulu sekä kaikki soittimet on merkitty hänen nimiinsä. Albumi sai ristiriitaisen vastaanoton. Tämän jälkeen Forsberg alkoi työstää pohjoismaisesta mytologiasta ja luonnosta ammentavaa teema-albumia, mutta projektin kasvaessa hän päätti jakaa sen kahtia. Tuloksena syntyi Nordland-saaga, joka koostuu kahdesta viikinkimetallialbumista, Nordland I:stä (2002) ja Nordland II:sta (2003). Albumit saivat hyvän vastaanoton fanikunnalta ja kriitikoilta. Saatuaan saagan päätökseen Forsberg vihjaili mahdollisesta paluusta aikaisempien vuosien black metal -tyyliin. Hän oli vihjannut mahdollista paluuta jo vuonna 2001 Destroyer of Worldsin julkaisun aikoihin.
Forsbergin kuolema (2004)
Yksi Bathoryn perustajista ja ainoa jäljellä oleva jäsen Thomas ”Quorthon” Forsberg kuoli 3. kesäkuuta 2004 kotonaan Tukholmassa sydänkohtaukseen. Hän oli kuollessaan 38-vuotias. Hän oli kärsinyt sydänongelmista jo pitkään. Forsberg haudattiin Sandsborgin hautausmaalle Tukholmaan, Forsbergien perhehautaan hautapaikkaan numero 525. Hänen Dagens Nyheterissä julkaistussa kuolinilmoituksessa on lainaus Twilight of the Godsin viimeisen kappaleen ”Hammerheartin” sanoituksista, jotka kertovat noususta Valhallaan, sankarivainajien asuinsijaan skandinaavisessa mytologiassa. Myöhemmin yhtyeen verkkosivut ohjasivat muistosivulle, jossa on samaiset sanoitukset sekä mahdollisuus kuunnella kappale.
Forsbergin kuoleman jälkeen Black Mark julkaisi kolmiosaisen In Memory of Quorthon -kokoelmasetin. Mukana oli hänen isänsä Börjen valitsemia uudelleenmasteroituja kappaleita, demoja sekä Forsbergin sooloprojektin tuotantoa. Mukaan mahtui myös tämän siskolleen Jennie Treblerille säveltämää materiaalia. Pakkauksen mukana tuli lisäksi juliste, lyhyt kirjanen Bathoryn historiasta sekä DVD-levy, joka sisälsi materiaalia Hammerheartin promokiertueelta sekä ”One Rode to Asa Bayn” musiikkivideon.
Forsbergin kuoleman jälkeen paljastui että yhtyeen pitkäaikainen tuottaja Boss oli hänen isänsä. Ennen kuolemaansa Thomas oli väärennellyt Bossin oikeaa syntymäaikaa ja väittänyt mahdollisen isyyden olevan mahdotonta. Börje Forsberg kuoli pitkäaikaisen taudin murtamana 73-vuotiaana 14. syyskuuta 2017.
Muusikot
Yhtyeen keulakuva Thomas ”Quorthon” Forsberg lauloi ja soitti sähkökitaraa säestyksen ja sanoittamisen ohella. Hän kirjoitti kaikki Bathoryn kappaleet ensimmäisistä harjoituksista lähtien. Forsbergin mukaan kappaleet syntyivät luonnollisesti hänen keksittyään tarttuvan riffin, jonka ympärille hän alkoi rakentaa kappaletta. Sanoitukset tulivat viimeisenä. Forsberg soitti puolet The Return...... -albumin bassoraidoista ja kaikki Under the Sign of the Black Markin basso-osuudet epävakaan miehistötilanteen vuoksi. Jälkimmäisenä mainitun albumin jälkeen Forsberg tyytyi sessiomuusikkoihin Kothaar (bassokitara) ja Vvornth (rummut). Vuosien saatossa kyseisiä taiteilijanimiä käyttivät useat eri henkilöt. Varhaisilla Bathory-albumeilla esiintyivät oikeat rumpalit, joiden soittoa paikoitellen paikattiin rumpukoneella. Kun yhtye muuttui yhä enemmän Forsbergin sooloprojektiksi tämä alkoi tyytyä sessiorumpaleihin, omaan soittoon tai rumpukoneen käyttöön. Eräs syy rumpukoneiden käytölle oli se, että oikeilla rumpaleilla oli vaikeuksia soittaa riittävän nopeasti riittävän pitkään. Vaikka yhtyeessä soitti nimettyjä henkilöitä Forsbergin ohella, 1990-luvun alussa Bathorystä tuli tämän oma studioprojekti, jossa muut muusikot olivat vain sessiojäseniä. Entisen rumpali Jonas Åkerlundin mukaan Forsberg oli musiikillisesti hyvin lahjakas, monipuolinen ja tuottelias.
Bathory esiintyi muutaman kerran yleisölle vuosien 1983 ja 1985 välillä. Forsberg piti konsertointia hankalana, eikä yhtye vuoden 1985 jälkeen enää esiintynyt. Forsberg ei itse pitänyt live-esiintymisestä, ja lisäksi yhtyeen epävakaa henkilöstötilanne esti kiertueet. Tästä huolimatta hän elätteli ajatuksia konserteista 1980-luvun loppupuolella, mutta myös rahanpuute osoittautui ongelmaksi. Ystävä Jukka Lewis on myöhemmin arvellut, että Forsbergin sydänongelmat estivät raskaat konserttikiertueet. Yhtyeen harvoilta keikoilta ei ole säilynyt kuva- tai äänimateriaalia.
Vaikutteet
Bathoryn tärkeimpiin musiikillisiin esikuviin kuuluivat punk-yhtyeet Sex Pistols ja Charged GBH sekä metalliyhtyeet Motörhead ja Black Sabbath. Forsbergin mukaan varhaisessa Bathoryssä yhdistyivät Sabbathin synkät sanoitukset sekä punkin ja Motörheadin nopeus. Muihin vaikutteisiin lukeutuivat NWOBHM-yhtyeet Saxon ja Iron Maiden. Forsberg kielsi pitkään saaneensa vaikutteita Venomilta, mutta myönsi myöhemmin yhtyeen merkityksen Bathorylle. Entinen rumpali Jonas Åkerlund on kertonut samaa myöhemmin. Myös thrash metal -yhtye Slayerin ja power metal -yhtye Manowarin on arveltu vaikuttaneen Bathoryn musiikkiin, minkä Forsberg tosin kiisti. Jukka Lewisin mukaan ajatus hitaista ja mahtipontisista kappaleista oli kuitenkin peräisin juuri Manowarilta. Forsbergiä innoitti myös klassinen musiikki, ja hän mainitsi suosikkisäveltäjikseen muun muassa Ludwig van Beethovenin, Richard Wagnerin sekä Jean Sibeliuksen.
Musiikkityyli
Yhtyeen 1980-luvun tuotanto edustaa black metalin ensimmäistä aaltoa nopeine komppeineen ja säröisine riffeineen. Laulaminen on korkea-alaista rääkynää ja albumien äänimaailma kolkko ja epäselvä. Bathory alkoi siirtyä kohti kokeellisempaa suuntaa Under the Sign of the Black Markilla (1987) yhtyeen käyttäessä entistä rohkeammin syntetisaattoreita sekä kokeillen pidempiä, hidastempoisia kappaleita. Myönteisestä palautteesta rohkaistunut Forsberg vei ajatusta pidemmälle, ja seuraavan vuoden Blood Fire Death oli aiempaa mahtitempoisempi ja hitaampi. Samalla taustaefektit, akustiset soittimet sekä taustakuorot nousivat huomattavampaan asemaan.
Yhtyeen viides albumi Hammerheart (1990) jatkoi musiikillista muutosta kohti viikinkimetallia. Ohuet ja ylisäröttyneet kitarat sekä nopeat tempot vaihtuivat raskaisiin ja hitaisiin doom metal -vaikutteisiin riffeihin kuorojen, ääniefektien sekä akustisten kitaroiden roolin noustessa entisestään. Samalla Forsbergin laulutyyli muuttui epäselvästä rääkymisestä puhtaaksi lauluksi. Vaikka yhtyeen äänitysolosuhteet olivat edelleen karut, alkoivat jäsenet kokeilla aiempaa kehittyneempiä tuotantomenetelmiä, kuten Forsbergin lauluraitojen monistamista kuoron kuuloiseksi. Seuraavalla albumilla Twilight of the Gods (1991) musiikki oli entistä melodisempaa ja paikoittain jopa sinfonista, kun taustakuorot, akustiset kitarat sekä puhdas laulu saivat entistä tärkeämmän osan.
Bathory teki paluun albumilla Requiem (1994), jonka musiikki oli tarkoituksellisesti raakaa thrash metalia. Samalla linjalla jatkoi seuraavan vuoden Octagon. Konseptialbumi Blood on Icellä (1996) Bathory palasi klassisesta musiikista ammentavaan melodiseen viikinkimetalliin, kun taas Destroyer of Worlds (2001) yhdisteli tarkoituksellisesti sekä viikinki- että thrash metalia Forsbergin halutessa tyydyttää eri tyylilajeista pitäviä fanejaan. Bathoryn viimeiset albumit Nordland I (2002) ja Nordland II (2003) palasivat raskaaseen viikinkimetalliin.
Vaikka yhtyeen myöhempi tuotanto mielletään viikinkimetalliksi, Forsberg kertoi olevansa välinpitämätön tyylilajien nimistä ja kutsui viikinkimetalliaan ”nordic metaliksi”. 1980-luvulla yhtyeen musiikkia kuvailtiin black metalin ohella death metaliksi genrerajojen ollessa häilyvämpiä. Encyclopaedia Metallum -tietokanta jakaa sivuillaan Bathoryn uran kahteen osaan ja määrittelee sen genreiksi black- ja thrash metalin sekä viikinkimetallin. AllMusicissa yhtyeen musiikkityyleiksi luetteloidaan heavy-, black- sekä death metal ja ”skandinaavinen metalli”.